text: Microsoft сменят стратегията за налагане на Windows 10 | Блог за компютри и технологии
  29.06.2016	Няма коментари	1161	IT НОВИНИ	Microsoft , windows 10
  След като американката Гери Голдщайн осъди Microsoft за това, че без нейно съгласие операционната система се е обновила до Windows 10, софтуерният гигант сменя стратегията и потребителите ще могат да отказват обновяването.
  Досега в дразнещите подсещания нямаше опция за отказване и доста потребители инсталираха новата ОС без да искат. До 29 юли, когато изтича срока за безплатен ъпдейт, хората ще могат да го отказват с натискането на само един бутон.
  Windows 10 e доста добра операционна система и си заслужава да я сложите на компютрите си (стига хардуера и софтуера, които ползвате да са съвместими), затова е неясно защо Microsoft така упорито дразнеха потребителите с наглите си подканвания. Сигурен съм, че като цяло фирмата е загубила от този подход.
  Въпреки агресивните практики за налагане на Windows 10, операционната система e инсталирана на около 350 милиона устройства, което е под очакванията на Microsoft. Първоначалният план на фирмата беше да се достигнат 1 милиард инсталации до юни 2018, което според мнозина е трудно постижимо, предвид данните досега.
  Според проучванията проведени от Gartner, все още нищо не е ясно, защото 96% от корпоративните клиенти на Microsoft правят тестове на новата ОС и масово ще инсталират Windows 10 до края на 2017.